วันที่ 10 กันยายน วันป้องกันการฆ่าตัวตายแห่งโลก
องค์การอนามัยโลกรายงานว่า การเสียชีวิตของคนทั่วโลก เกิดจากสาเหตุสำคัญสาเหตุหนึ่งคือการฆ่าตัวตาย ซึ่งเป็นสาเหตุที่สำคัญอย่างหนึ่ง ในสามส
เนื่องในวันป้องกันการฆ่าตัวตายแห่งโลกซึ่งตรงกับวันที่ 10 กันยายน องค์การอนามัยโลกกล่าวว่ามีมาตรการที่ประชาชน และสังคมสามารถนำมาใช้เพื่อป้องกันมิให้คนเสียชีวิตจากการฆ่าตัวตาย องค์การอนามัยโลกรายงานทุกปีว่า พลโลกราวหนึ่งล้านคนฆ่าตัวตายหรืออีกนัยหนึ่งวันละ 3,000 ราย หรือ หนึ่งรายทุกๆ 40 วินาทีองค์การอนามัยโลกรายงานด้วยว่าในช่วง 45 ปีที่ผ่านมาอัตราการฆ่าตัวตายทั่วโลกเพิ่มขึ้น 60 เปอร์เซ็นต์และพยากรณ์ว่าภายในปีพุทธศักราช2563 คนที่ฆ่าตัวตายจะมีจำนวนปีละหนึ่งล้านห้าแสนคน องค์การอนามัยโลกรายงานด้วยว่า ผู้ที่เสียชีวิตเนื่องการฆ่าตัวตายนี้มีจำนวนราวครึ่งหนึ่งของบรรดาผู้ที่เสียชีวิตจากเหตุการณ์รุนแรงทั้งหมดในโลกคือมีจำนวนมากกว่าผู้ที่เสียชีวิตจากการสงครามและจากการถูกฆาตกรรมรวมกันเสียด้วยซ้ำไปเกือบร้อยละ25 ของผู้ที่ฆ่าตัวตายนั้นเป็นวัยรุ่น และหนุ่มสาวที่อายุต่ำกว่า25 ปี องค์การแห่งนั้นรายงานด้วยว่าผู้ที่ฆ่าตัวตายเป็นผู้ชายมากกว่าผู้หญิงแต่ทว่าผู้หญิงที่พยายามฆ่าตัวตายมีจำนวนมากกว่าผู้ชาย ผู้เชี่ยวชาญด้านวิทยาศาสตร์ อเล็กซานดราไฟลช์แมนน์ แห่งกองสุขภาพจิตและการใช้ยาเสพติดในทางที่ผิด แห่งองค์การอนามัยโลกกล่าวไว้ตอนนี้“แต่ละวัฒนธรรมก็มีปัจจัยเสี่ยงต่างกันไป เราทราบว่าปัจจัยที่มีบทบาทสำคัญ ตามประเทศทางยุโรปก็คืออาการป่วยจากความผิดปรกติทางจิตอย่างเช่นภาวะซึมเศร้า หรือการเสพย์เครื่องดื่มเจือแอลกอฮอล์มากผิดปรกติเป็นต้นแต่ถ้าเราดูประเทศทางเอเชียแล้วจะเห็นว่าอารมณ์หุนหันพลันแล่น มีบทบาทสำคัญกว่าคือการฆ่าตัวตายอาจเกิดขึ้นโดยฉับพลันทันใด” องค์การอนามัยโลกกล่าวว่า ความแตกต่างทางวัฒนธรรมข้อคิดเห็นและทัศนคติเกี่ยวกับเรื่องการฆ่าตัวตายมีอิทธิพลต่อการที่คนจะพยายามฆ่าตัวตายหรือไม่และการรายงานเกี่ยวกับการฆ่าตัวตายนั้นเที่ยงตรงหรือเปล่า? องค์การอนามัยโลกรายงานด้วยว่า การฆ่าตัวตายนั้นส่วนมากเกิดในเอเชียคือมีจำนวนราวร้อยละ 60 ของผู้ที่ฆ่าตัวตายทั้งหมด องค์การอนามัยโลกรายงานด้วยว่า ประเทศทางยุโรปตะวันออกมีอัตราการฆ่าตัวตายสูงที่สุดและประเทศยุโรปทางย่านทะเลเมดิเตอร์เรเนียนประเทศทางละตินอเมริกาและเอเชียที่ประชาชนส่วนใหญ่ นับถือศาสนาคริสต์นิกายโรมันคาธอลิคและประเทศมุสลิมอย่างเช่น ปากีสถานนั้นมีอัตราการฆ่าตัวตายต่ำที่สุด องค์การอนามัยโลกกล่าวว่า การอบรมให้ความรู้แก่ชุมชนต่างๆเพื่อให้ระบุได้ดียิ่งขึ้นว่าผู้ใดเสี่ยงต่อการที่จะฆ่าตัวตาย และส่งเสริมให้ผู้ที่เสี่ยงต่อการที่จะฆ่าตัวตายเหล่านั้นไปหาความช่วยเหลือจะช่วยลดอัตราการฆ่าตัวตายในหมู่ผู้ที่ป่วยเป็นโรคจิตนั้นได้